《竹溪为旌城汪伯溱赋》
宋代·程介

先生溪上种修竹，呼吸溪光餐竹绿。
自应不同此君医，冰雪之胸元不俗。
我欲相从竹溪中，已办青蓑黄篾篷。
卧听肃肃摇清风，一洗满怀尘土空。
只愁一夕风雷起，变化飞龙葛陂水。
凌云去去固无心，莫忘溪头舞烟雨。

作者简介：程介，号盘隐，婺源（今属江西）人。高宗绍兴三年（一一三三）知荣州（《宋会要辑稿》食货二八之六）。有《盘隐集》，已佚。事见《新安文献志》卷首《先贤事略》上、明弘治《徽州府志》卷九。